Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objekta, katerega odstranitev je nujno potrebna in v javno korist, na območju Občine Kamnik**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjega objekta (nepremičnina z objekti za odstranitev):

* Laniše 15, občina Kamnik, številka strokovnega mnenja SM-KAMLAN15S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
…
predsednik

Priloge:

* Dokument - Mnenje DTP (SM-KAMLAN15S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za finance
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Kamnik

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedeni objekt, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Laniše 15, občina Kamnik, številka strokovnega mnenja SM-KAMLAN15S

Obravnavani objekt na naslovu **Laniše 15** ogroža zemeljski plaz, ki se je sprožil ob neurjih 4.8.2023. Odrejena je bila evakuacija prebivalcev. Na širšem območju se je sprožilo veliko plazov in usadov. V Geološkem mnenju je navedeno, da je plaz pod objekti širok do 40 m, dolžine med 25 in 35 m in višine do 16,5 m. Splazeli material je delno zajezil strugo potoka, odlomni rob poteka po robu manjšega pomožnega objekta. Višina odlomnega roba ob objektu je do 4 m. Posledično so objekti na tej lokaciji zaradi diferenčnega posedanja, ki je posledica plazenja, poškodovani. Gre tudi za starejše objekte, ki so finalno obnovljeni, vendar je nosilna konstrukcija še vedno kamnito lesena in s tem zelo občutljiva na posedke. Kot sledi iz geološkega mnenja, bi bila sanacija plazu možna s pilotno steno, vendar bi bil poseg precej drag glede ena vrednost objektov. Potrebno bi bilo uredit tudi dostopno cesto, ki jo zdaj prekinja več plazov in usadov. Lokacija ni primerna za gradnjo ali obnovo objektov.